|  |  |  |  |
| --- | --- | --- | --- |
| Povzetek  Država: Slovenija  Dejavnost: Prehrambna industrija  Podatki o stranki  Droga Kolinska d.d. je s s skoraj 3.300 zaposlenimi med vodilnimi slovenskimi podjetji na področju informacijskih tehnologij. Podjetje je del skupine Istrabenz in je prisotno v Sloveniji in na več tujih trgih.  Poslovno okolje  Podjetje je z združitvijo začelo tudi s postopkom standardizacije informacijskega okolja, s posebnim poudarkom na delovnem okolju končnih uporabnikov.  Rešitev  Zunanje izvajanje projekta so v Drogi Kolinski prepustili podjetju Actual I.T. V sodelovanju z Microsoftom Slovenija je podjetje vpeljalo rešitev System Center Configuration Manager 2007.  Prednosti   * Vpogled v stanje programske opreme * Višja varnost * Zmanjšano tveganje * Preprostejše izvajanje podpore |  |  | Z uporabo orodja SCCM 2007 se lahko namesto na sprotno vzdrževanje delovnih postaj osredotočimo na upravljanje storitev v informacijskem okolju.  Matjaž Stražišar, direktor informacijskega oddelka, Droga Kolinska |
|  |  | Podjetje Droga Kolinska d.d. je leta 2005 nastalo z združitvijo podjetij Droga in Kolinska. V Drogi Kolinski je zaposlenih več kot 3500 ljudi, podjetje pa upravlja s številnimi blagovnimi znamkami, ki jih trži na slovenskem in tujih trgih. Ob združitvi sta podjetji uporabljali različne sisteme, kar je oteževalo medsebojno integracijo in povezovanje s širšo skupino Istrabenz.  Za poenotenje sistema se je Droga Kolinska odločila, da zunanje upravljanje informatike zaupajo strateškemu partnerju, podjetju Actual I.T. Med glavnimi izzivi združenega podjetja je bilo upravljanje namiznih odjemalcev, ki je predstavljalo številne izzive na področju upravljanja in vzdrževanja.  Podjetje Actual I.T. je kot strateški partner na področju zunanjega upravljanja informacijske infrastrukture v sodelovanju z Microsoftom Slovenija prevzel celotno uvedbo rešitve System Center Configuration 2007. |
|  |  |  |  |
|  |  |  | \\MASBS\Users\MatijaK\My Documents\CEP\CEP_Files\CEPFiles_logo_Win_Ser_System.jpg |
|  |

Stanje

Podjetje Droga Kolinska d.d. je pomemben del Skupine Istrabenz, obenem pa tudi ključno podjetje slovenske prehrambne industrije. Podjetje je leta 2005 nastalo z združitvijo podjetij Droga in Kolinska. Poleg matičnega podjetja Droga Kolinska d.d. s sedežem v Ljubljani vključuje povezana podjetja v Sloveniji, na Hrvaškem, v Bosni in Hercegovini, Srbiji, Makedoniji, na Švedskem in v Rusiji. V Drogi Kolinski je zaposlenih več kot 3500 ljudi, podjetje pa upravlja s številnimi blagovnimi znamkami, ki jih trži na slovenskem in tujih trgih.

Droga Kolinska se je ob združitvi soočila z izzivi na področju informacijske tehnologije. Droga je uporabljala informacijske rešitve, ki so jih v podjetju večinoma razvijali sami, Kolinska pa je svoj informacijski sistem gradila predvsem na osnovi rešitev različnih dobaviteljev. Poleg tega, da rešitvi nista nudili možnosti za hitro integracijo in nista podpirali vseh poslovnih potreb združenega podjetja, je zaradi heterogenih in nestandardiziranih sistemov obstajalo tudi veliko informacijskih tveganj. Skupina Istrabenz je želela Drogo Kolinsko integrirati v skupino, zaradi česar so se odločili za poenotenje in standardizacijo informacijskega okolja v podjetju.

Za poenotenje sistema se je Droga Kolinska odločila prek odločitve, da zunanje upravljanje informatike zaupajo strateškemu partnerju, podjetju Actual I.T. »Za zunanje izvajanje storitev smo se odločili zaradi pomanjkanja virov in ljudi znotraj podjetja in kratkega časa, ki smo ga imeli na voljo za prenovo,« je povedal Matjaž Stražišar, direktor informacijskega oddelka. »Prvi korak, ki je bil izveden, je bila konsolidacija okolja v Sloveniji. Končni cilj prenove infrastrukture pa je bil in ostaja vzpostavitev nadzorovanega in standardiziranega delovnega okolja na vseh ravneh.«

Med glavnimi izzivi združenega podjetja je bilo upravljanje namiznih odjemalcev. V podjetju je namreč več kot 450 uporabnikov informacijskega sistema, ki uporablja 150 prenosnih računalnikov in 350 delovnih postaj na različnih lokacijah po vsej Sloveniji. Tako veliko število odjemalcev je povzročalo izzive na področju vpeljevanja novih naprav in njihovega posodabljanja. Pri vpeljavi novih računalnikov je bilo potrebno ročno nameščati vsako delovno postajo, del namestitev pa je potekal tudi z uporabo diskovnih slik.

»Srečevali smo se z izzivi pri vzpostavitvi nadzora nad informacijskimi sredstvi v informacijskem okolju,« je povedal Stražišar. »Imeli smo nenatančen pregled nad programsko opremo, ki so jo uporabljali zaposleni, in stanje v okolju je bilo nepregledno. Prav tako je bilo treba ročno nameščati posodobitve programske opreme, kar je predstavljalo veliko obremenitev za zaposlene v informacijskem oddelku. Del družbe je uporabljal sodoben terminalski pristop, vendar smo s prehodom ta koncept opustili.«

Droga Kolinska se je odločila za celovito prenovo infrastrukture končnih uporabnikov, ki jo je v izvajanje prepustilo podjetju Actual I.T. Odločitev za Microsoftovo upravljavsko orodje je bila strateška, saj večina infrastrukture podjetja temelji na Microsoftovih izdelkih.

Rešitev

Podjetje Actual I.T. je kot strateški partner na področju zunanjega upravljanja informacijske infrastrukture v sodelovanju z Microsoftom Slovenija prevzel celotno uvedbo rešitve System Center Configuration Manager 2007 (SCCM 2007) v okolje Droge Kolinske. Uvedba orodja je bila namreč ključna za uspešno zunanje upravljanje infrastrukture končnih uporabnikov. Prehod je bil zaključen v treh mesecih, proces pa je vključeval tudi analizo obstoječega stanja in zamenjavo obstoječe opreme.

»Zamenjali smo vso računalniško opremo in jo standardizirali ter lani kot nadgradnjo vpeljali še SCCM 2007 in orodje Microsoft Deployment,« je povedal Marko Milotič, vodja oddelka za razvoj rešitev na področju delovnega okolja iz podjetja Actual I.T. »Določili smo namestitvene pakete programske opreme ter istočasno tudi varnostno politiko.« Hkrati z vpeljavo rešitve je potekala tudi vzpostavitev storitvenega centra, ki ima na voljo poročila in orodja za odpravljanje napak na odjemalskih računalnikih.

Strežnik SCCM 2007 predstavlja celovito rešitev za upravljanje življenjskega cikla odjemalcev v poslovnih okoljih, od upravljanja in nameščanja operacijskih sistemov do upravljanja s sredstvi v informacijski infrastrukturi. Pomembne prednosti prinaša na področju distribucije in vzdrževanja programske opreme, saj lahko sistemski administratorji z osrednje lokacije nameščajo operacijske sisteme in aplikacije ter izvajajo posodabljanje programske opreme, ko je to potrebno. Vključena je tudi podpora za oddaljene lokacije in inovativne možnosti optimizirajo izrabo pasovne širine.

Pomembna možnost rešitve SCCM 2007 je tudi možnost upravljanja informacijskih sredstev, s katero administratorjem omogoča vpogled v stanje strojne in programske opreme ter njeno izkoriščenost. Sistem zbira podatke in jih v obliki poročil posreduje administratorjem, ki lahko na podlagi pridobljenih informacij sprejemajo odločitve o svojem informacijskem okolju. Med informacijami, ki jih je mogoče spremljati, so število nameščenih licenc programske opreme in koliko uporabnikov uporablja določeno licenco.

»V Drogi Kolinski smo vpeljali tudi sistem za poročanje o izrabi virov, kot so delovne postaje in licenčna programska oprema,« je pojasnil Davor Vivoda, vodja storitvenega centra iz Actuala I.T. »Prav tako smo opredelili dovoljeno programsko opremo, ki jo administratorji na podlagi zahtev uporabnikov določajo iz pripravljenega kataloga rešitev. S temi informacijami lahko informacijski oddelek stalno zagotavlja najvišjo stopnjo izkoriščenosti informacijskih virov v podjetju.«

Prednosti

Droga Kolinska je z uvedbo rešitve SCCM 2007 v svojem informacijskem okolju vzpostavila učinkovit pregled nad programsko opremo, saj imajo administratorji in poslovni odločevalci stalen vpogled v stanje informacijske opreme pri uporabnikovem delovnem okolju. Na ta način je mogoče preprosto in hitro odkriti uporabo posameznih izdelkov, obenem pa vzpostavila zaposlenim okolje, kjer vsak razpolaga le z aplikacijami, ki jih pri svojem delu tudi dejansko potrebuje.

»Z izboljšanim nadzorom smo povečali tudi varnost omrežja,« je povedal Stražišar. »SCCM 2007 predstavlja orodje za pripravo politik dovoljene programske opreme in uveljavljanje teh prepovedi, kar bistveno zviša stopnjo varnosti, saj zaposleni ne morejo nameščati in uporabljati aplikacij, ki niso dovoljene. Poleg varnostnih pa nam programska oprema omogoča zmanjšanje pravnih tveganj, saj zagotavlja skladnost med uporabljeno in nameščeno programsko opremo.«

Uvedba rešitve SCCM 2007 je tudi ključno orodje za podporo dela Actualovega storitvenega centra, ki lahko z uporabo orodja hitro in učinkovito odkrije vzroke izpada storitve in jih odpravi z ustreznimi ukrepi. Storitveni center ima namreč na voljo vse podatke o uporabnikih, posameznih delovnih postajah ter nameščeni programski opremi, kar zagotavlja vse informacije, potrebne za učinkovito odpravljanje napak. Prav tako imajo z novo rešitvijo popoln nadzor tudi nad stanjem infrastrukture, kar omogoča proaktivno odzivanje na napake, še preden se pojavijo in povzročijo izpad poslovanja.

»V Drogi Kolinski smo osredotočeni na upravljanje storitev, saj imamo z zunanjim ponudnikom podpisane pogodbe o ravneh informacijskih storitev, ki jih potrebujemo za poslovanje,« je pojasnil Stražišar. »Z uporabo orodja SCCM 2007 smo dobili kakovostno sliko dejanskega stanja v informacijski infrastrukturi naših uporabnikov, kar nam omogoča, da se namesto na sprotno vzdrževanje delovnih postaj osredotočimo na nadzor in izboljšavo IT-procesov in s tem tudi poslovnih ciljev, ki ustvarjajo vrednost za podjetje.«

Rešitev SCCM je podjetju Actual I.T. omogočila vzpostavitev celovitega nadzora nad delovnim okoljem končnih uporabnikov, izboljšala se je odzivnost, hitrost in kakovost izvajanja storitev. Drogi Kolinski pa je omogočila strateški in storitveno usmerjen pregled nad informacijsko infrastrukturo. Velike prednosti orodja v primerjavi s prejšnjo različico SMS 2003 se izkazujejo v enostavnejših postopkih nameščanja delovnih postaj, upravljanja s sistemskimi popravki, hitrejših postopkih ponovnega nameščanja celotnega sistema (Zero Touch Deployment) in v večjem naboru predpripravljenih poročil.

System Center Configuration Manager 2007

|  |  |
| --- | --- |
|  | |
| Programska oprema in storitve   * Izdelki | * Microsoft System Center Cofiguration Manager 2007 |

|  |  |
| --- | --- |
| © 2008 Microsoft Corporation. Vse pravice pridržane. Ta primer strankine rešitve je informativne narave. Microsoft, Primer: Active Directory, Windows, logotip Windows, Windows Server in Windows Server System so registrirane blagovne znamke ali blagovne znamke v lasti družbe Microsoft Corporation v ZDA in/ali drugih državah. Imena resničnih podjetij ali izdelkov, omenjenih v tem dokumentu, utegnejo biti blagovne znamke, ki pripadajo svojim lastnikom.  Dokument objavljen februarja 2008. |  |

Za več informacij

Za več informacij o Microsoftovih izdelkih, rešitvah in storitvah pokličite Microsoftov Center za uporabnike na tel. številko 01 585 34 49 ali obiščite spletno stran [www.microsoft.com/slovenija](http://www.microsoft.com/slovenija).

Več informacij o Drogi Kolinski je na voljo na naslovu [www.drogakolinska.si](http://www.drogakolinska.si).

Microsoft System Center Configuration Manager 2007 je celovita rešitev za upravljanje nastavitev in sprememb v informacijskih okoljih. Podjetjem omogoča celovito upravljanje življenjskega cikla nameščanja in posodabljanja programske opreme ter omogoča avtomatizacijo opravil z uporabo pravilnikov. Podjetjem zagotavlja izboljšan vpogled v stanje programskih sredstev ter obenem vključuje podporo za posodobitve neodvisnih ponudnikov programske opreme.

Več informacij je na voljo na naslovu:

<http://www.microsoft.com/smserver/default.mspx>